(૩) ગુરૂમાં ભિનાશ હોવી જોઈએ. આ ભિનાશ એટલે હ્ય્દય સંપુર્ણ શુધ્ધ, પ્રેમાળ, લાગણીશીલ હોવું જોઈએ. હ્ય્દયમાં ભિનાશ હોય તો જ વ્યવહારથી કોઈકને ભિંજવી શકાય છે. જે ભિંજાય એ શિષ્ય હોય છે. એકવાર જે ભિંજાય એ તરબોળ થાય અને જે તરબોળ થાય એ હંમેશા તમારો થાય. અર્થાત ભિના ગુરૂના શિષ્યો હંમેશા ભિંજાયેલા હોય અને તરબોળ રહેવા ઈચ્છતા હોય. ભિનાશ વસ્તુ અને વ્યક્તિને નરમ બનાવે. નરમાશ આવે એટલે સ્થિતિસ્થાપકતા આવે. સ્થિતિસ્થાપકતા આવે એટલે આખાય જગત સાથે તમે સરળતાથી વર્તી શકો, જીવી શકો. ભિનાશ વગરનો ગુરૂ અને ઝાડના ઠુંઠા વચ્ચે કોઈ ફ્રક હોતો નથી. એ કાયમ યાદ રાખવા જેવી વાત છે.